ประวุฒิ ลุยตลาดพูนทรัพย์ จับขายอะไหล่แต่งซิ่งผิด ก.ม. 
ผช.ผบ.ตร. ประวุฒิ ถาวรศิริ นำเจ้าหน้าที่ไปตรวจ ตลาดพูนทรัพย์ แหล่งขายอะไหล่รถแหล่งใหญ่ใน จ.ปทุมธานี ยึดอุปกรณ์แต่งซิ่งได้เพียบทั้งท่อไอเสีย ลูกสูบ ถังน้ำมัน ชี้ผิดกฎหมายมีโทษทั้งจำทั้งปรับ และต่อไปจะใช้มาตรการเข้มงวดกว่านี้     ,เมื่อเวลา 16.30 น. วันที่ 3 ส.ค. 58 พล.ต.ท.ประวุฒิ ถาวรศิริ ผู้ช่วยผู้บัญชาการตำรวจแห่งชาติ และโฆษกสำนักงานตำรวจแห่งชาติ พร้อมด้วย พล.ต.ต.มนตรี ยิ้มแย้ม ผบก.ภ.จ.ปทุมธานี นำกำลังเจ้าหน้าที่ตำรวจ บก.ปอศ. และเจ้าหน้าที่ฝ่ายสืบสวน สภ.สวนพริกไทย จ.ปทุมธานี เข้าตรวจค้นร้านขายอุปกรณ์แต่งรถจักรยานยนต์ ภายในตลาดพูนทรัพย์ แหล่งศูนย์รวมอะไหล่รถยนต์ รถจักรยานยนต์ ต.บ้านกลาง อ.เมืองปทุมธานี หลังสืบทราบว่าภายในตลาดดังกล่าว มีการขายอุปกรณ์ดัดแปลงตกแต่งรถให้มีความเร็ว ความแรง ให้กับเด็ก เยาวชน,ทั้งนี้ เจ้าหน้าที่สามารถจับกุมร้านที่มีอุปกรณ์ดัดแปลงโดยผิดกฎหมาย และไม่มีใบประกอบการอนุญาตขายสินค้า ได้จำนวน 6 ร้าน จากร้านค้าทั้งหมดประมาณกว่า 40 ร้าน พร้อมตรวจยึดสินค้าไว้ตรวจสอบอีกหลายร้อยรายการ อาทิ ท่อไอเสียดัดแปลง ฝาสูบ อุปกรณ์เพิ่มความแรงของรถ ถังน้ำมันสำหรับรถแต่ง โครงรถอะลูมิเนียม เสื้อสูบ ลูกสูบ คาบูเรเตอร์ แผ่นคลัตช์ สวิตช์ และนอตสีต่างๆ นอกจากนี้ ยังพบว่ามีร้านค้าอีกหลายร้านได้ปิดร้านไปก่อนแล้ว,พล.ต.ท.ประวุฒิ กล่าวว่า ตลาดพูนทรัพย์เป็นแหล่งขายอะไหล่แหล่งใหญ่แห่งหนึ่ง ที่กลุ่มแต่งรถนิยมเข้ามาซื้อหา ซึ่งการขับขี่รถยนต์ รถจักรยานยนต์ในทางสาธารณะที่มีลักษณะแข่งขัน ส่งเสียงดัง ตลอดจนขับขี่หวาดเสียว ก่อความเดือดร้อนแก่ผู้ใช้รถใช้ถนน ส่งผลให้เกิดอุบัติเหตุบ่อยครั้ง ในบางครั้งมีผู้เสียชีวิต หรือบาดเจ็บสาหัสจนไม่สามารถประกอบอาชีพได้ เกิดเป็นภาระของสังคม ชุมชน ครอบครัวที่ต้องคอยดูแล จึงได้เข้ามาตรวจจับ และจะนำรายละเอียด ข้อมูลทั้งหมดยื่นให้กับทาง คสช. เพื่อดำเนินการหามาตรการในการควบคุมป้องกันร้านค้า ไม่ให้ขายสินค้าให้กับบุคคลที่จะนำไปตกแต่งรถเพื่อแข่งขันในท้องถนน,ผู้ช่วยผู้บัญชาการตำรวจแห่งชาติ กล่าวอีกว่า จากนี้ไปคงต้องมีมาตรการเกี่ยวกับการตรวจสอบรายละเอียดของสินค้า ประวัติ แหล่งที่มาที่ไป ว่าซื้อไปทำอะไร นำไปตกแต่งรถในสนามแข่งจริงหรือไม่ มิฉะนั้นจะถือว่ามีความผิด ซึ่งเบื้องต้นได้จับกุมเจ้าของร้านพร้อมตรวจยึดสินค้าไว้ตรวจสอบ และดำเนินคดี, พล.ต.ต.ประวุฒิกล่าว.
ผช.ผบ.ตร. ประวุฒิ ถาวรศิริ นำเจ้าหน้าที่ไปตรวจตลาดพูนทรัพย์แหล่งขายอะไหล่รถแหล่งใหญ่ใน จ.ปทุมธานี ยึดอุปกรณ์แต่งซิ่งได้เพียบทั้งท่อไอเสีย ลูกสูบ ถังน้ำมัน ชี้ผิดกฎหมายมีโทษทั้งจำทั้งปรับ และต่อไปจะใช้มาตรการเข้มงวดกว่านี้
จับแต่งซิ่ง,ขายอะไหล่,อะไหล่รถซิ่ง,ประวุฒิ ถาวรศิริ,ผช.ผบ.ตร,โฆษกตำรวจ,ตลาดพูนทรัพย์,ปทุมธานี,ข่าว,ไทยรัฐออนไลน์,ข่าวสังคม,ข่าวภูมิภาค